Lonmin-werker sterf glo weens epilepsieArgieffoto ŉ Lonmin-werker is dood nadat hy glo by die myn se K3-opleidingsentrum ŉ epileptiese toeval gekry het. “Een van ons kontrakteurs het Donderdagoggend ŉ epileptiese toeval gekry en ongelukkig daarvan gesterf,” het Sue Vey, ŉ woordvoerder van Lonmin, Vrydag gesê. Nooddienste is ontbied, maar die man is op die toneel dood verklaar. Werkers van Anglo American Platinum, Impala Platinum en Lonmin het Woensdag teruggekeer werk toe nadat die Association of Mineworkers and Construction Union (Amcu) se vyf maande lange staking tot ŉ einde gekom het. Vey het gesê dat alle werkers, wat ná die staking teruggekeer het, weer mediese toetse en opleiding moet ondergaan voordat hulle met hul werk kan voortgaan. – SAPA